Nóg ŉ selfoonwinkel beroof | Maroela Media
Lt.kol. Khensani Magoai, woordvoerder van die polisie, het gesê die rowers het die winkel betree en ŉ vuurwapen op ŉ veiligheidswag en werknemer gerig.
“Die verdagtes het hulle na die stoorkamer geneem, gedwing om die kluis oop te sluit en ŉ onbekende aantal selfone gevat,” het Magoai gesê.
Lt.genl. Lesetja Mothiba, Gautengse polisiekommissaris, het verlede week gesê dat daar sedert 13 Augustus al 11 rooftogte by winkelsentrums in Gauteng was.
Die Altech Autopage-winkel in die Glen-winkelsentrum is op 9 September beroof. Drie gewapende rowers het met 15 selfone ter waarde van R34 000 gevlug. Die Samsung-, iStore- en Vodacom-winkels by dieselfde winkelsentrum is sedert November beroof.
ŉ Veiligheidswag van die G4S-veiligheidsmaatskappy is vroeër die maand doodgeskiet nadat vier rowers hom en ŉ kollega van kontant beroof het by die Diepkloof Black Chain-winkelsentrum in Soweto.
ŉ Samsung-winkel in die Cradlestone-winkelsentrum in Krugersdorp is op 5 September beroof. Die Telkom Connect-winkel in die Eastgate-winkelsentrum is op 3 September beroof. ŉ Selfoonwinkel in die Northgate-winkelsentrum is op 2 September beroof. ŉ Telkom Direct-winkel by die Kolonnade-winkelsentrum is op dieselfde dag beroof.
Teen hierdie tyd behoort al die selfoonwinkels met selfone rekenaars, skootrekenaars en verwante items met versteekte kamaras toegerus te wees. Net die heel beperkte voorraad aan te hou. Voorraad moet met spoedbestelling beskikbaar wees. Ook waar moontlik kan dit versteek word op plekke behalwe in kluise. In die lig van omstandighede moet kliente dit verstaan dat hul aangekoopte items binne n uur of twee beskikbaar sal wees. Ek besef dit is moeilik haalbaar, maar ons moet ons rig op misdaadvoorkoming. Deur net blood n knoppie te druk moet veiligheidsdienste op die toneel wees.